Аддзел па адукацыі

Крычаўскага раённага выканаўчага камітэта

Дзяржаўная ўстанова адукацыі

“Сярэдняя школа №5 г. Крычава”

**Урок беларускай мовы ў 5 класе**

***“Прызначэнне літар е, ё, ю, я, і”***

Настаўнік беларускай мовы і літаратуры

 Фешчанка Наталля Сяргееўна

Крычаў, 2020

**Мэта:** паглыбленне ведаў вучняў пра прызначэнне літар е, ё, ю, я, і ў беларускай мове.

**Задачы:** выпрацоўваць уменні адрозніваць на слых гукі, якія на пісьме абазначаны з удзелам літар е,ё, ю, я, і; запісваць два гукі адной літарай, вызначаць гукавы склад слоў з гэтымі літарамі; развіваць лексіка-граматычны лад маўлення вучняў; выхоўваць паважлівае стаўленне да прыроды.

**Тып урока:** урок тлумачэння новага матэрыялу.

**Абсталяванне:** мультымедыйны праектар, падручнік 5 класа па беларускай мове, карткі з тэстам, папяровыя матылькі.

**Ход урока**

1. **Арганізацыйны момант.**

*Уступнае слова настаўніка.*

У вас на партах ляжаць папяровыя матылькі. Вазьміце іх, калі ласка, у рукі і ўявіце сабе самыя прыемныя моманты, якія з вамі адбыліся мінулым летам. А я вам у гэты час раскажу прытчу пра мудраца.

Жыў-быў на свеце адзін Мудрэц. Ён быў вельмі мудрым, ніколі не памыляўся і ведаў правільны адказ на любое пытанне. А побач жыў чалавек, які зайздросціў славе Мудраца.

Дык вось, гэты чалавек увесь час думаў, якое пытанне задаць Мудрацу, каб ён не змог на яго адказаць, і пасмяяцца над ім. І аднойчы чалавек злавіў матылька, заціснуў яго ў кулаку і прыйшоў да Мудраца.

- Скажы мне, Мудрэц, - спытаў ён, - які матылёк у мяне ў руках, жывы ці мёртвы?

Чалавек вырашыў, калі Мудрэц скажа - мёртвы, то ён пусціць матылька, калі скажа - жывы, то раздавіць матылька ў кулаку.

Мудрэц уважліва паглядзеў на чалавека і сказаў:

-Усё ў тваіх руках.

Такім чынам, веды, якія вы атрымаеце на сённяшнім уроку, таксама ў вашых руках.

1. **Паведамленне тэмы, пастаноўка мэт.**
2. **Тлумачэнне новага матэрыялу.**

**А)** Прааналізуйце словы. Якія гукі абазначаны літарамі ***е, ё, ю, я, і*** ў выдзеленых складах?

**Ле**та [л’э] – **лье**цца [л’йэ]

К**лё**кат [л’о] – **ё**рш [йо]

**Цю**ль [ц’у] – **б’ю**ць [бйу]

**Пя**рун [п’а] – ма**я**к [йа]

Ж**ні**вень [н’і] – салаў**і** [йі]

* У якіх словах літары ***е, ё, ю, я, і*** абазначаюць мяккасць папярэніх галосных?
* Колькі гукаў абазначаюць літары ***е, ё, ю, я, і*** пасля мяккіх зычных?
* Колькі гукаў абазначаюць літары ***е, ё, ю, я, і*** пасля раздзяляльнага мяккага знака, апострафа, галоснага, літары **ў**, у пачатку слова?

**Б)** Прачытаць правіла ў падручніку на ст. 10.

**В)** Запісаць схему ў канспект.

***Літары е, ё, ю, я, і***

**1 гук 2 гукі**

Е,ё,ю, я,і ,

Е,ё,ю, я,і ,

Е,ё,ю, я,і ,

 у пачатку слова

пасля

зычных

1. **Замацаванне новага матэрыялу.**

**А)** Выпішыце з верша Янкі Купалы словы з літарамі ***е, ё, ю, я, і***. Падкрэсліце літары  ***е, ё, ю, я, і*** адной рыскай, калі яны абазначаюць адзін гук, дзвюма рыскамі, калі яны абазначаюць два гукі.

Як брыльянты, рассявае

Ночка летняя расіцу,

Туманамі спавівае

Луг зялёны над крыніцай.

А як раніца настане,

Бліскі сонца загуляюць, -

Рос прыходзіць адцвітанне,

Туманы у рэчцы таюць.

* Ці бачылі вы раніцай летам расу на траве? Чаму яна знікае?

***Фізкультхвілінка***

Раніцай прачнуўся матылёк.

Усміхнуўся сонцу ён здалёк.

Раз – расою ён памыўся,

Два – прыгожа пакружыўся,

Тры – схіліўся і прысеў,

На чатыры – паляцеў.

**Б)** А ці ведаеце вы, якое свята адзначаецца летам? Што заўсёды робяць людзі на Купалле? Ці пайшлі б вы шукаць папараць-кветку? Чаму?

Складзіце 3 сказы па малюнках, падкрэсліце словы, у якіх літары ***е, ё, ю, я, і*** абазначаюць адзін або два гукі.

**В)** Запішыце словы пад дыктоўку, размяркоўваючы іх у 2 слупкі. 1 слупок са словамі, у якіх літары ***е, ё, ю, я, і*** абазначаюць адзін гук, 2 слупок, са словамі, у якіх літары ***е, ё, ю, я, і*** абазначаюць два гукі.

*Салавей (1), лісцік (1), густыя (2), яблык (2), цёплы (1), плавае (2), суніцы (1), песня (1), таемны (2), хвоі (2).*

**Г) Праверачны тэст па тэме (у парах).**

**1)** Адзначце словы, у якіх літара **я** абазначае 2 гукі.

**К)** клякса

**М)** яма

**А)** п’яўка

**2)** Адзначце словы, у якіх літара **е** абазначае 1 гук.

 **Л)** цень

 **З)** ехаць

 **А)** лета

**3)** Адзначце словы, у якіх літара **ю** абазначае 2 гукі.

**Й)** юны

**В)** любоў

**Ц)** саўю

**4)** Адзначце, калі літары е, ё, ю, я, і абазначаюць 1 гук.

**У)** пасля галоснага

**Ы)** пасля зычнага

**Ю)** пасля ў

Самаправерка. Якое слова ў вас атрымалася з літар варыянтаў адказаў? (*Малайцы*)

1. **Рэфлексія.**

Падыміце, калі ласка, уверх сваіх папяровых матылькоў тыя, у каго не ўзнікла цяжкасцей пры вывучэнні новай тэмы.

1. **Падвядзенне вынікаў урока.**
2. **Дамашняе заданне.**

§3, пр.20